b'\n_START_ARTICLE_\nNegros\n_START_SECTION_\nF\xc3\xb8r kolonitiden\n_START_PARAGRAPH_\nNegros blev oprindeligt kaldt Buglas, et gammelt hiligaynon ord, hvilket menes at betyde "afsk\xc3\xa5ret", da man mener, at \xc3\xb8en var blevet adskilt fra en st\xc3\xb8rre landmasse p\xc3\xa5 grund af store vandm\xc3\xa6ngder under den sidste istid. Blandt de tidligste indbyggere var Ati-folket, som var m\xc3\xb8rke i huden, og var en af flere etniske grupper af oprindelige Negrito etniske grupper, som var spredt over Asien og havde en unik kultur. Den vestlige del af \xc3\xb8en blev hurtigt underlagt Madja-as fra nabo\xc3\xb8en Panay.\n_START_SECTION_\nSpansk kolonisering\n_START_PARAGRAPH_\nVed ankomsten til \xc3\xb8en i april 1565, kaldte de spanske nygbyggere \xc3\xb8en for Negros p\xc3\xa5 grund af de sorte oprindelige folk, der boede p\xc3\xa5 \xc3\xb8en. To af de tidligste bebyggelser var Binalbagan og Ilog, disse blev til byer i henholdsvis 1573 og 1584, mens andre bebyggelser fra perioden bl.a. inkluderer Hinigaran, Bago, Marayo (nu Pontevedra), Mamalan (nu Himamaylan) og Candaguit. I 1572 etablerede kong Filip 2. af Spanien titlen Marques de Buglas til efterkommerne af Juan Sebasti\xc3\xa1n Elcano, den f\xc3\xb8rste som navigerede rundt om jorden. Den nuv\xc3\xa6rende Marquis er den 17. i r\xc3\xa6kken og bor i Silay City, Negros Occidental.\n_START_SECTION_\nFormation af regioner\n_START_PARAGRAPH_\nRegioner blev f\xc3\xb8rst etableret den 24. september 1972, da Filippinernes provinser blev organiseret i 11 regioner af Pr\xc3\xa6sidentielt dekret nr. 1 som en del af Integrated Reorganization Plan af pr\xc3\xa6sident Ferdinand Marcos. Negros Occidental blev en del af Western Visayas (Region VI) mens Negros Oriental blev en del af [Central Visayas]] (Region VII).'